b'\n_START_ARTICLE_\nTelegrama Kruger\n_START_PARAGRAPH_\nTelegrama Kruger a fost un mesaj trimis de   kaiserul Wilhelm al II-lea al Imperiului German lui Stephanus Johannes Paulus Kruger, pre\xc8\x99edintele Republicii Transvaal, pe 3 ianuarie 1896. Kaiserul l-a felicitat pe pre\xc8\x99edinte pentru respingerea  Raidului \xe2\x80\x9eJameson\xe2\x80\x9d, o insursiune militar\xc4\x83 a 600 de solda\xc8\x9bi ai trupelor neregulate britanici din Colonia Capului \xc3\xaen Transvaal, sub comanda lui Leander Starr Jameson.  Raidul a avut ca scop s\xc4\x83 declan\xc8\x99eze o revolt\xc4\x83 antiguvernamental\xc4\x83, la care s\xc4\x83 participe \xc3\xaen principal minerii emigran\xc8\x9bi britanici. Ac\xc8\x9biunea militar\xc4\x83 a fost un fiasco, fiind uci\xc8\x99i 65 de mili\xc8\x9bieni britanici, restul fiind lua\xc8\x9bi prizonieri. \xc3\x8en timpul luptelor, doar un singur bur a fost ucis. Telegrama a produs o uria\xc8\x99\xc4\x83 indignare \xc3\xaen Regatul Unit \xc8\x99i condus la cre\xc8\x99tere tensiunilor dintre britanici \xc8\x99i germani.\n_START_SECTION_\nTelegrama\n_START_PARAGRAPH_\n\xc3\x8en telegrm\xc4\x83 se putea citi:_NEWLINE_\xe2\x80\x9e\xe2\x80\x9eV\xc4\x83 exprim felicit\xc4\x83rile mele sincere pentru c\xc4\x83 tu \xc8\x99i poporul t\xc4\x83u, f\xc4\x83r\xc4\x83 a apela la ajutorul puterilor prietene, a\xc8\x9bi reu\xc8\x99it, prin propria voastr\xc4\x83 ac\xc8\x9biune energic\xc4\x83 \xc3\xaempotriva grupurilor armate tulbur\xc4\x83toare de pace care v-au invadat \xc8\x9bara voastr\xc4\x83, s\xc4\x83 restabili\xc8\x9bi pacea \xc8\x99i s\xc4\x83 men\xc8\x9bine\xc8\x9bi independen\xc8\x9ba \xc8\x9b\xc4\x83rii \xc3\xaempotriva atacului din afara.\xe2\x80\x9d\xe2\x80\x9d_NEWLINE_\xc3\x8en memoriile sale, \xc3\xaemp\xc4\x83ratul a afirmat c\xc4\x83 aceast\xc4\x83 telegram\xc4\x83 a fost compus\xc4\x83 de unul dintre secretarii de stat, Adolf Marschall von Bieberstein. According to the Kaiser:_NEWLINE_\xe2\x80\x9e M-am \xc3\xaempotrivit acestui lucru \xc8\x99i am fost sus\xc8\x9binut de  amiralul Hollmann. La \xc3\xaenceput, cancelarul imperial a r\xc4\x83mas pasiv \xc3\xaen dezbatere. Av\xc3\xa2nd \xc3\xaen vedere faptul c\xc4\x83 \xc8\x99tiam c\xc3\xa2t de ne\xc8\x99tiutori erau Freiherr Marschall \xc8\x99i Ministerul de externe \xc3\xaen ceea ce prive\xc8\x99te mentalitatea na\xc8\x9bional\xc4\x83 englez\xc4\x83, am c\xc4\x83utat s\xc4\x83-i explic clar lui Freiherr Marschall consecin\xc8\x9bele pe care un astfel de pas le va avea printre englezi; \xc3\xaen acest sens, amiralul Hollmann m-a sprijinit. Dar p\xc4\x83rerea lui Marschall nu a putut fi schimbat\xc4\x83._NEWLINE_Apoi, \xc3\xaen cele din urm\xc4\x83, cancelarul, s-a s-a amestecat \xc8\x99i el. _NEWLINE_[...]_NEWLINE__NEWLINE_Am \xc3\xaencercat din nou s\xc4\x83 schimb p\xc4\x83rerea mini\xc8\x99trilor despre proiectul lor; dar cancelarul imperial \xc8\x99\xc3\xae Marschall au insistat c\xc4\x83 ar trebui s\xc4\x83 semnez, repet\xc3\xa2nd c\xc4\x83 ei vor fi responsabili pentru consecin\xc8\x9be. Mi s-a p\xc4\x83rut c\xc4\x83 nu trebuie s\xc4\x83 refuz dup\xc4\x83 prezentarea cazului lor. Am semnat.\xe2\x80\x9d_NEWLINE_Kaiserul a afirmat, de asemenea, c\xc4\x83 exista o propunere ulterioar\xc4\x83 ruso-francez\xc4\x83 de r\xc4\x83zboi \xc3\xaempotriva Angliei._NEWLINE_\xe2\x80\x9e\xc3\x8en februarie 1900, ... am primit vestea prin telegraf ... conform c\xc4\x83reia  Rusia \xc8\x99i  Fran\xc8\x9ba au propus Germaniei s\xc4\x83 efectueze un atac comun \xc3\xaempotriva Angliei, acum c\xc4\x83 aceasta era implicat\xc4\x83 \xc3\xaen alt\xc4\x83 parte, pentru a-i paraliza traficul pe mare. M-am \xc3\xaempotrivit \xc8\x99i am ordonat respingerea propunerii. _NEWLINE_\xc3\x8entruc\xc3\xa2t am presupus c\xc4\x83 Parisul \xc8\x99i Sankt-Petersburgul vor prezenta problema la Londra astfel \xc3\xaenc\xc3\xa2t s\xc4\x83 fac\xc4\x83 s\xc4\x83 par\xc4\x83 c\xc4\x83 Berlinul le-a f\xc4\x83cut aceast\xc4\x83 propunere am\xc3\xa2ndurora, am telegrafiat imediat de la Heligoland la  reginei Victoria \xc8\x99i  prin\xc8\x9bului de Wales (Edward) datele propunerii ruso-franceze \xc8\x99i refuzul meu pentru aceasta. Regina mi-a r\xc4\x83spuns, exprim\xc3\xa2ndu-\xc8\x99i  mul\xc8\x9bumirile ei cordiale, iar prin\xc8\x9bul de Wales cu o not\xc4\x83 de uluial\xc4\x83.\xe2\x80\x9d\n_START_SECTION_\nReac\xc8\x9bii\n_START_PARAGRAPH_\nTelegrama a fost primit\xc4\x83 entuzist de  presa conservatoare german\xc4\x83, dar criticat\xc4\x83 \xc3\xaen ziarele liberale din cauza unui poten\xc8\x9bial conflict cu Marea Britanie. Aceast\xc4\x83 telegram\xc4\x83 a provocat o mare indignare \xc3\xaen Marea Britanie \xc8\x99i a condus la o deteriorare suplimentar\xc4\x83 a rela\xc8\x9biilor dintre cele dou\xc4\x83 \xc8\x9b\xc4\x83ri. Interpretarea dat\xc4\x83 de britanici a fost aceea c\xc4\x83 \xc3\xaemp\xc4\x83ratul german sus\xc8\x9binea independen\xc8\x9ba Transvaalului \xc3\xaen ceea ce Londra considera c\xc4\x83 este sfera sa de influen\xc8\x9b\xc4\x83, iar referirea la puterilor \xe2\x80\x9eprietene\xe2\x80\x9d a fost intrepretat\xc4\x83 ca fiind disponibilitatea Germaniei de a oferi asisten\xc8\x9b\xc4\x83 atunci \xc8\x99i \xc3\xaen viitor._NEWLINE_Ziarul The Times a declarat c\xc4\x83 \xe2\x80\x9eAnglia nu va ceda nimic \xc3\xaen fa\xc8\x9ba amenin\xc8\x9b\xc4\x83rilor \xc8\x99i nu va suporta insulta\xe2\x80\x9d. Vitrinele unor magazine germane au fost sparte, iar marinarii germani din Londra au fost ataca\xc8\x9bi. R\xc4\x83spunsul diploma\xc8\x9biei  germane a fost pe un ton conciliant, kaiserul r\xc4\x83spunz\xc3\xa2nd unei scrisori a reginei Victoria (care \xc3\xaei era bunic\xc4\x83 matern\xc4\x83) cu cuvintele \xe2\x80\x9eTelegrama nu a avut niciodat\xc4\x83 inten\xc8\x9bia s\xc4\x83 fie un pas \xc3\xaempotriva Angliei sau guvernului dumnevoastr\xc4\x83...\xe2\x80\x9d'